На основу чл. 46 ст.1 и чл. 47 Закона о јавним предузећима ( Службени гласник РС, бр. 15/16), чл. 32 ст.1 тач. 9 и чл. 66 ст. 3 Закона о локалној самоуправи ( Службени гласник РС. бр. 129-07 и 83/14 – др. закон), чл. 42 и чл. 43 Одлуке о усклађивању пословања јавног предузећа „Завод за урбанизам“ Врање са Законом о јавним предузећима ( Службени гласник града Врања, бр. 27/16 и 35/16) и чл. 33 ст.1 тач.14 Статута града Врања ( Службени гласник града Врања бр. 37/18), Скупштина града Врања на седници одржаној дана 25.01.2019.године, донела је:

**Р Е Ш Е Њ Е**

**О РАЗРЕШЕЊУ ВРШИОЦА ДУЖНОСТИ ДИРЕКТОРА ЈАВНОГ ПРЕДУЗЕЋА „УРБАНИЗАМ И ИЗГРАДЊА ГРАДА ВРАЊА“ ВРАЊЕ**

**I**

**РАЗРЕШАВА СЕ** Татјана Цветковић, дипл. инг. архитектуре из Врања, функције вршиоца дужности директора Јавног предузећа „ Урбанизам и изградња града Врања „ Врање, пре истека времена на које је именована, подношењем писане оставке.

**II**

Решење је коначно.

**III**

Ступањем на снагу овог Решења престаје да важи Решење о именовању вршиоца функције директора Јавног предузећа „ Завод за урбанизам “ Врање, бр.02-108/2018-10 од 03.04.2018.године.

**IV**

Решење ступа на снагу даном доношења и објавиће се у Службеном гласнику града Врања.

**Образложење**

Правни основ за доношење овог Решења садржан је у одредбама 46 ст.1 и чл.47 Закона о јавним предузећима ( Службени гласник РС, бр. 15/16), чл. 32 ст.1 тач. 9 и чл. 66 ст.3 Закона о локалној самоуправи ( Службени гласник РС. бр. 129-07 и 83/14 – др. закон), чл. 42 и чл 43 Одлуке о усклађивању пословања јавног предузећа „ „Завод за урбанизам“ Врање са Законом о јавним предузећима ( Службени гласник града Врања, бр. 27/16 и 35/16) и чл. 32 ст1 тач.11 Статута града Врања ( Службени гласник града Врања бр. 3/17- пречишћен текст, 8/17 и 27/17).

Одредбама 46 ст.1 Закона о јавним предузећима ( Службени гласник РС, бр. 15/16) и чл. 42 и чл 43 Одлуке о усклађивању пословања јавног предузећа „ „Завод за урбанизам“ Врање са Законом о јавним предузећима ( Службени гласник града Врања, бр. 27/16 и 35/16), прописано је да мандат директора јавног предузећа престаје истеком периода на који је именован, оставком и разрешењем, док се одредбама . 32 ст.1 тач. 9 и чл. 66 ст.3 Закона о локалној самоуправи ( Службени гласник РС. бр. 129-07 и 83/14 – др. закон) и чл. 33 ст1 тач.14 Статута града Врања ( Службени гласник града Врања бр. 37/18), прописује да Скупштина општине,односно града именује и разрешава директоре јавних предузећа.

Дана 23.01.2019. године, вршиоц дужности директора Јавног предузећа „ Урбанизам и изградња града Врања“ Врање, Татјана Цветковић, поднела је оставку на место вршиоца функције директора овог јавног предузећа, из личних разлога.

Комисија за мандатно – имунитетска и административна питања и избор и именовања Скупштине града је на основу овлашћења из чл. 51 ст.1 тач. 2 Пословника Скупштине града Врања ( Службени гласник града Врања, бр. 3/17 – пречишћен текст и 8/17), на седници одржаној дана 23.01.2019. године, утврдила предлог да се Татјана Цветковић, дипл. инг.архитектуре из Врања, разреши дужности вршиоца функције директора јавног предузећа „ Урбанизам и изградња града Врања“ Врање, подношењем писане оставке.

На основу напред наведеног, а на предлог Комисије за мандатно – имунитетска и административна питања и избор и именовања, Скупштина града Врања одлучила је као у у изреци овог Решења.

**ПОУКА О ПРАВНОМ СРЕДСТВУ:** Против овог Решења може се покренути управни спор пред Управним судом.

**СКУПШТИНА ГРАДА ВРАЊА**

**25.01.2019.године, број: 02-10/2019-10**

**ПРЕДСЕДНИК СКУПШТИНЕ**

**Дејан Тричковић, спец.двм,с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ:**

**Марко Тричковић**

На основу чл. 52 Закона о јавним предузећима ( Службени гласник РС, бр. 15/16), чл. 32 ст.1 тач. 9 и чл. 66 ст. 3 Закона о локалној самоуправи ( Службени гласник РС. бр. 129-07 и 83/14 – др. закон), чл. 46 Одлуке о усклађивању пословања јавног предузећа „Завод за урбанизам“ Врање са Законом о јавним предузећима ( Службени гласник града Врања, бр. 27/16 и 35/16) и чл. 33 ст.1 тач.14 Статута града Врања ( Службени гласник града Врања бр. 37/18), Скупштина града Врања на седници одржаној дана 25.01.2019.године, донела је:

**Р Е Ш Е Њ Е**

**О ИМЕНОВАЊУ ВРШИОЦА ДУЖНОСТИ ДИРЕКТОРА ЈАВНОГ ПРЕДУЗЕЋА „ УРБАНИЗАМ И ИЗГРАДЊА ГРАДА ВРАЊА“ ВРАЊЕ**

**I**

**ИМЕНУЈЕ СЕ** Бранимир Стојанчић, дипл. инг. менаџмента из Врања, за вршиоца дужности директора Јавног предузећа „ Урбанизам и изградња града Врања „ Врање, на период од једне године.

**II**

Решење је коначно.

**III**

Решење ступа на снагу даном доношења и објавиће се у Службеном гласнику града Врања.

**Образложење**

Правни основ за доношење овог Решења садржан је у одредбама чл. 52 Закона о јавним предузећима ( Службени гласник РС, бр. 15/16), чл. 32 ст.1 тач. 9 и чл. 66 ст.3 Закона о локалној самоуправи ( Службени гласник РС. бр. 129-07 и 83/14 – др. закон), чл. 46 Одлуке о усклађивању пословања јавног предузећа „ „Завод за урбанизам“ Врање са Законом о јавним предузећима ( Службени гласник града Врања, бр. 27/16 и 35/16) и чл. 33 ст1 тач.14 Статута града Врања ( Службени гласник града Врања бр. 37/18).

Одредбама чл. 52 Закона о јавним предузећима ( Службени гласник РС, бр. 15/16) и чл. 46 Одлуке о усклађивању пословања јавног предузећа „Завод за урбанизам“ Врање са Законом о јавним предузећима ((Службени гласник града Врања, бр. 27/16 и 35/16), прописано је да се вршилац дужности директора јавног предузећа може именовати до именовања директора јавног предузећа по спроведеном конкурсу , на период који не може бити дужи од једне године. Вршилац функције директора мора испуњавати законом прописане услове за именовање директора јавног предузећа и то: да има високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама, да има најмање 5 година радног искуства на пословим за које се захтева високо образовање, да има најмање 3 године радног искуства на пословима који су повезани са пословима јавног предузећа, да познаје област корпоративног управљања, да има искуства у организацији рада и вођењу послова, да није члан органа политичке партије, односно да му је одређено мировање у вршењу функције у органу политичке партије, да се против њега не води кривични поступак, да није осуђивано на казну затвора од најмање шест месеци, да му нису изречене мере безбедности у складу са Законом којим се уређују кривична дела / обавезно психијатриско лечење и чување у здравственој установи, обавезно психијатриско лечење на слободи, обавезно лечење наркомана и алкохоличара, и да му није изречена мера забране вршења позива, делатности и дужности.

Именовање директора јавног предузећа, односно вршиоца дужности директора је у складу са одредбама чл. 66 ст.3 Закона о локалној самоуправи и чл. 33 ст.1 тач.14 Статута града Врања у надлежности Скупштине општине, односно града.

Сагласно прописаној регулативи, а на основу утврђеног да кандидат испуњава прописане услове, Комисија за мандатно – имунитетска и административна питања и избор и именовања Скупштине града сходно овлашћњима из чл. 51 ст.1 тач.2, је на седници одржаној дана 23.01.2019. године, утврдила je предлог да се за вршиоца функције директора јавног предузећа „ Урбанизам и изградња града Врања „ Врање, именује Бранимир Стојанчић, дипл. инг. менаџмента из Врања.

На основу напред наведеног, а на предлог Комисије за мандатно – имунитетска и административна питања и избор и именовања, Скупштина града је одлучила као у диспозитиву овог Решења.

**ПОУКА О ПРАВНОМ СРЕДСТВУ**: Против овог Решења може се покренути управни спор пред Управним судом.

**СКУПШТИНА ГРАДА ВРАЊА**

**25.01.2019.године, број: 02-11/2019-10**

**ПРЕДСЕДНИК СКУПШТИНЕ**

**Дејан Тричковић, спец.двм,с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**