На основу члана 32. Закона о локалној самоуправи (''Службени гласник РС'', број 129/2007, 83/2014-други закон, 101/2016-други закон и 47/2018), члана 6. Закона о финасирању локалне самоуправе (''Службени гласник РС'', број62/2006, 47/2011, 93/2012, 83/2016 и 104/2016-други закон), члана 239. Закона о накнадама за коришћење јавних добара (''Службени гласник РС'',број 95/2018'') и члана 14. Став 8. у вези члана 8. и члана 10. Одлуке о организацији Градске управе Града Врања (''Службени гласник Пчињског округа'' број 29/08 и ''Службени гласник Града Врања'', број 35/16 и 23/17), Скупштина Града Врања, на седници од 25.јануара 2019.године, донела је

**ОДЛУКУ**

**О НАКНАДАМА ЗА КОРИШЋЕЊЕ ЈАВНИХ ПОВРШИНА**

Члан 1.

Овом Одлуком уводе се накнаде за коришћење јавних површина на тетиторији Града Врања и утврђују обвезници плаћања, основица, висина, начин утврђивања и плаћања, припадност прихода од накнадe, као и друга питања од значаја за утврђивање и плаћање накнадa за коришћење јавних површина.

Члан 2.

Накнаде за коришћење јавне површине, су:

1) накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности;

2) накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе;

3) накнада за коришћење јавне површине по основу заузећа грађевинским материјалом и за извођење грађевинских радова и изградњу.

Jавна површина у смислу закона којим се уређују накнаде за коришћење јавних добара јесте површина утврђена планским документом јединице локалне самоуправе која је доступна свим корисницима под једнаким условима:

* јавна саобраћајна површина ( пут, улица, пешачка зона и сл.);
* трг;
* јавна зелена површина (парк, сквер, градска шума и сл.) и

- јавна површина блока (парковски уређене површине и саобраћајне површине).

Под коришћењем простора на јавној површини у пословне и друге сврхе, у смислу става 1. тачке 1) овог члана, сматра се заузеће јавне површине:

- објектом привременог коришћења: киоск, тезга, башта, апарат за сладолед, банкомат, аутомат за продају штампе, покретни објекат за продају робе на мало и вршење занатских и других услуга, монтажни објекат за обављање делатности јавних комуналних предузећа, телефонска говорница и слични објекти, башта угоститељског објекта;

- за забавни парк, циркус, спортске терене, за одржавање концерата, фестивала и других манифестација, за одржавање спортских приредби, за објекте и станице за изнајмљивање бицикла, за коришћење посебно обележеног простора за теретно возило за снабдевање, односно за почетну обуку возача, обележени простор за такси стајалишта и друго.

Коришћење простора на јавној површини у пословне и друге сврхе у смислу става 1. тачке 1) овог члана односи се на привремено коришћење простора на јавној површини и не обухвата коришћење трајног карактера изградњом објеката инфраструктуре.

Члан 3.

Обвезник накнаде за коришћење јавне површине је корисник јавне површине.

Члан 4.

Висина накнаде зависи од површине, времена коришћења простора, као и техничко-употребне карактеристике објекта, уколико се јавна површина користи за постављање објеката.

Утврђивање, контролу и наплату накнада утврђених овом Одлуком, врши Градка управа преко организационе јединице за надлежне за послове финансија - Одсек локалне пореске администрације.

Прoтив рeшeњa из става 1. oвoг члaнa мoжe сe изjaвити жaлбa министарству у чијој су надлежности послови финансија, прeкo надлежног органа јединице локалне самоуправе.

Обавезник накнаде дужан је да утврђену обавезу по основу накнаде плати до 15. у месецу за претходни месец, а за месеце за које је обавеза доспела у моменту уручења решења у року од 15 дана од дана достављања решења.

Градска управа може пренети право наплате накнада на јавно предузеће или други орган и организацију, одређене одговарајућим тарифним бројем.

Члан 5.

Износи накнаде прописују се Тарифом накнада. Тарифа накнада садржи 3(три) тарифна броја и саставни је део ове Одлуке.

Члан 6.

Овом Одлуком утврђују се делови територије, односно зоне у којима се налазе јавне површине, а од којих зависи висина накнаде из члана 2. ове Одлуке, и то:

**ГРАНИЦА I ЗОНЕ:**

На територији града Врања обухвата подручје:

Почетна тачка је раскрсница улица Јована Јанковића Лунге и Мoше Пијаде - улицом Моше Пијаде до раскрснице са улицом Краља Стефана Првовенчаног, у наставку улицом Јована Хаџивасиљевића до улице Симе Погачаревић, улицом Симе Погачаревић до раскрснице са улицом Партизанска, у наставку улицом Осме бригаде до улице Змај Јовина, улицом Змај Јовина до улице Војводе Степе, улицом Војводе Степе до улице Народног хероја, улицом Народног хероја до улице Цара Душана, улицом Цара Душана до раскрснице са улицом Саве Ковачевић, улицом Саве ковачевић до улице Боре Станковић, улицом Боре Станковић до улице Дунавска, улицом Дунавска до улице Јована Јанковића Лунге, улицом Јована Јанковића Лунге до почетне тачке - раскрсница улица Јована Јанковића Лунге и Мoше Пијаде.

**ГРАНИЦА II ЗОНЕ:**

На територији града Врања обухвата подручје ван границе I зоне и уоквирено улицама:

Почетна тачка је Трг војске - улицом Париске комуне до улице Радничка, - улицом Радничка до улице Дарвинова, Дарвиновом улицом до улице Јастребачка, улицом Јастребачка до улице Филипа Филиповића, улицом Филипа Филиповића до улице Пере Мачкатовца, улицом Пере Мачкатовца до раскрснице са улицом Пролетерске бригаде. У наставку коритом собинске реке до улице Симе Погачаревић, улицом Симе Погачаревића до улице Мишарска, улицом Мишарска до улице Косовска, улицом Косовска до улице Јужноморавска, улицом Јужноморавска до улице Васе Смајевића, Улицом Васе Смајевић до раскрснице са улицом Тимочка, улицом тимочка до улице Кнеза Милоша, улицом Кнеза Милоша до улице Цетињска, улицом Цетињска до улице Наде Прокић. У наставку прилазом (пешачка стаза) до улице Ћипре Станковић, улицом Ћипре Станковића до улице Зеленгорска, улицом Зеленгорска до улице 27. марта, улицом 27. марта до Трг-а 7. септембар, у наставку улицом Златиборска до улице Танаска Рајића, улицом Танаска Рајића до Трг-а слободе. У наставку улицом Кајмакчаланска до улице Дубровачка, улицом Дубровачака до раскрснице са улицом Краљевића Марка, улицом Краљевића Марка до почетне тачке - Трг војске.

На територији градске општине Врањска Бања обухвата подручје:

Почетна тачка је раскрсница улица Радничка и 7. јули, даље улицом 7. јули до улице Краља Петра I ослободиоца, улицом Краља Петра I ослободиоца до улице Партизански пут, улицом Партизански пут до краја старог базена, десном обалом реке Бањштице до мале бране, потеза званог "Државно" до улице Балканска, улицом Балканском до улице Бора Станковић, улицом Боре Станковић до улице Доситејева, улицом Доситејева до улице Партизанска, улицом Партизанска до раскрснице са улицом Радничка, улицом Радничка до почетне тачке - раскрсница улица Радничка и 7. јули.

**ГРАНИЦА III ЗОНЕ:**

На територији града Врања обухвата подручје ван границе I и II зоне и уоквирено улицама:

Почетна тачка Бели мост - улицом Милана Топлице до раскрснице са улицом Кајмакчаланска, улицом Кајмакчаланска до улице Светозара Милетића, улицом Светозара Милетића до раскрснице са улицом Хиландарска, улицом Хиландарска до улице Прибојска, улицом Прибојска до улице Петра Лековића, улицом Петра Лековића до улице Опленачка, улицом Опленачка до улице Вере Јоцић, улицом Вере Јоцић до раскрснице са улицом Маричка, улицом Маричка до улице Прохора Пчињског, улицом Прохора Пчињског до улице Албанске споменице, Улицом Албанске споменице до улице Ситничка, улицом Ситничка до улице Омладинских бригада, улицом Омладинских бригада до државног пута I реда бр.1 (постојећи аутопут Е75). У наставку постојећим аутопутем до петље југ (улица партизански пут), улицом Партизански пут до улице Седам секретара СКОЈ-а, улицом Седам секретара СКОЈ-а до улице Пане Ђукић, улицом Пане Ђукић до раскрснице са улицом Октобарске револуције, улицом Октобарксе револуције до раскрснице са улицом Пролетерске бригаде. У наставку улицом Драгачевска до улице Марка Миљанова, улицом Марка Миљанова до раскрснице са улицом Будислава Шошкића, улицом Будислава Шошкића до раскрснице са улицом Рударска, улицом Рударска до улице Радних бригада, улицом радних бригада до раскрснице са улицом Косовска. У наставку улицом Блажа Јовановића до улице Благоја Паровића, улицом Благоја Паровића до улице Фрушкогорска, улицом Фрушкогорска до улице Шпанских бораца, улицом Шпанских бораца до раскрснице са улицом Цетињска, улицом Цетињска до раскрснице са улицом Васе Смајевић. У наставку улицом Хаџи Проданова до улице Славише Вајнер Чиче, улицом Славише Вајнер Чиче до улице Зеленгорска, улицом Зеленгорска до почетне тачке - Бели мост.

На територији градске општине Врањска Бања обухвата подручје ван границе II зоне и уоквирено улицама:

Почетна тачка је раскрсница улица Радничка и 7. јули, даље улицом Његошева до улице Краљевића Марка, улицом Краљевића Марка до раскрснице са улицом Цара Лазара. У наставку улицом Београдска до улице Девет Југовића, улицом Девет Југовића до раскрснице, затим планираним сокаком (границом катастарских парцела бр. 1162/4, 1162/5 и 1162/2), границом катастарских парцела бр. 1122/2, 1122/3, 1121, 1120 и 1119 до улице Лазе Лазаревић, улицом Лазе Лазаревић до улице Васе Пелагић, улицом Васе Пелагића до улице Хиландарска, улицом Хиландарска до улице Стефана Првовенчаног, улицом Стефана Првовенчаног до раскрснице са улицом Власинска, улицом Власинска до раскрснице са улицом Нишка. У наставку улицом Нишка до планираног сокака (границом катастарских парцела бр. 456/6 и 455/2), даље границом катастарских парцела бр. 455/1, 455/2, 453/2, 441/1 до границе Плана генералне регулације Врањска Бања, даље границом Плана генералне регулације Врањска Бања до пресека са осом железничке пруге, осом железничке пруге до пресека са реком Бањштица. У наставку коритом реке Бањштица до пресека са улицом Партизански пут, улицом Партизански пут до улице Краља Петра I ослободиоца, улицом Краља Петра I ослободиоца до улице 7. јули, улицом 7. јули до почетне тачке - раскрсница улица Радничка и 7. јули.

**ГРАНИЦА IV ЗОНЕ:**

На територији града Врања обухвата подручје ван граница I, II и III зоне и простире се до границе Генералног урбанистичког плана Врања.

На територији градске општине Врањска Бања обухвата подручје ван граница III зоне и простире се до границе Плана генералне регулације Врањска Бања.

Члан 7.

Обавеза настаје даном почетка коришћења јавне површине за чије коришћење је прописано плаћање накнаде и траје док траје коришћење јавне површине.

Члан 8.

Обвезник накнаде је дужан да, пре почетка коришћења јавне површине, за чије је коришћење прописано плаћање накнаде, добије одобрење Одељења надлежног за послове урбанизма у складу са Одлуком о постављању мањих монтажних објеката привременог карактера на територији града Врања.

Члан 9.

Обвезник накнаде дужан да поднесе захтев за чије коришћење је прописано плаћање накнаде.

Захтев се подноси посебно за сваки тарифини број из Тарифе накнади утврђених чланом 5. ове Oдлуке.

Обвезник је дужан да сваку промену (трајне или привремене одјаве делатности, промене делатности, промене локације објекта, стечаја или ликвидације и сл.) пријави надлежном Одељењу у року од 10 дана од дана настале промене.

Члан 10.

Обвезници накнаде дужни су да приликом подношења захтева за издавање одобрења за заузеће јавне површине доставе Одељењу надлежном за послове урбанизма доказ о измиреним дуговањима по основу накнаде за коришћење јавне површине за претходни период заузећа које издаје Одсек локалне пореске администрације Градске управе Града Врања (у даљем тексту: ЛПА).

Доказ из става 1. овог члана садржи информације о измиреним обавезама по обвезнику накнаде и објекту привременог коришћења односно месту заузете јавне површине.

Члан 11.

Приходи остварени од наплате накнада, које су прописане овом Одлуком, су изворни приходи буџета Града Врања. Уплата прихода и става 1. Овог члана врши се на рачуне прописане за уплату јавних прихода.

Члан 12.

Накнаду за коришћење јавних површина не плаћају директни и индиректни корисници буџетских средстава, организатори манифестација од интереса за Град Врање, када је покровитељ Град Врање и традиционални занати од интереса за Град Врање које Градско веће дефинише посебном одлуком о очувању традиционалних заната.

Накнада за коришћење јавних површина по основу заузећа грађевинским материјалом и за извођење грађевинских радова нe плaћa сe aкo сe рaскoпaвaњe, oднoснo зaузимaњe jaвнe пoвршинe врши збoг изградње, рeкoнструкциje кoлoвoзa, трoтoaрa или другe jaвнe сaoбрaћajнe пoвршинe, кao и приликoм извoђeњa рaдoвa jaвних кoмунaлних прeдузeћa у сврху дoвoђeњa oбjeкaтa у функциjу. Пoд дoвoђeњeм oбjeктa у функциjу пoдрaзумeвajу сe рaдoви нa тeкућeм (рeдoвнoм) oдржaвaњу oбjeктa, зa кoje сe нe издaje oдoбрeњe пo Зaкoну o плaнирaњу и изгрaдњи.

Члан 13.

У погледу поступка утврђивања, контроле, наплате, повраћаја, камате, принудне наплате, застарелости и осталог што није прописано овим законом, сходно се примењују одредбе закона којим се уређују порески поступак и пореска администрација.

Инспекцијски надзор над применом одредаба ове Одлуке врши Градска управа - Организациона јединица Градске управе надлежна за послове инспекција, финансија, комунално-полицијских послова и јавна предузећа којима буде поверено право наплате накнада прописане овом Одлуком.

Члан 14.

Ова Одлука ступа на снагу наредног дана од дана објављивања у ''Службеном гласнику Града Врања''

**СКУПШТИН**А **ГРАДА ВРАЊА**

**25.01.2019.године, број: 418-1/2019-10**

**ПРЕДСЕДНИК СКУПШТИНЕ**

**Дејан Тричковић спец. двм,с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**

**ТАРИФА**

**НАКНАДА ЗА КОРИШЋЕЊЕ ЈАВНЕ ПОВРШИНЕ**

**Тарифни број 1.**

1. Накнада за коришћење простора на јавним површинама или испред пословних просторија у пословне сврхе, осим ради продаје штампе, књига или других публикација, производа старих или уметничких заната и домаће радиности утврђује се по 1м2коришћеног простора у дневном износу, и то:

|  |  |  |  |  |
| --- | --- | --- | --- | --- |
| За коришћење простора | I Зона | II Зона | III Зона | IV Зона |
| Комерцијалне и друге промотивне сврхе | 122 | 100 | 80 | 60 |
| Приређивање изложбе, забавни парк, циркус и други објекти забаве | 100 | 90 | 70 | 50 |
| Пољопривредни производи | 50 | 40 | 30 | 25 |
| Покретна тезга, гондола и столови за брзу храну | 50 | 40 | 30 | 25 |
| Уређај за продају сладоледа, кремова, кокица, помфрита,кукуруза, кестена, палачинки и др. | 122 | 122 | 60 | 30 |
| Расхладни уређаји за продају алкохолних и безалкохолних пића | 60 | 50 | 40 | 30 |
| Педалина | 30 | 25 | 20 | 15 |
| Утовар-истовар и депопновање робе | 30 | 25 | 20 | 15 |
| Продаја цвећа | 35 | 30 | 20 | 17 |
| Постављање аутомобила за децу и дечији возићи | 50 | 40 | 30 | 25 |
| Постављање тенди када се јавна површина не користи за баште отвореног типа по м2 склопљене тенде | 20 | 17 | 13 | 10 |
| Постављање жардињера | 15 | 13 | 10 | 7 |
| Постављање банкомата | 122 | 100 | 80 | 60 |
| Телефонске говорнице | 122 | 100 | 80 | 60 |
| За депоновање, излагање огревног материјала | 50 | 40 | 30 | 25 |
| Продаја огревног материјала и резане грађе | 8 | 6 | 5 | 4 |
| За коришћење посебно обележеног простора за такси стајалишта | 1 | | | |

1. За коришћење простора на јавним површинама за постављање киоска:

|  |  |  |  |  |
| --- | --- | --- | --- | --- |
| За коришћење простора | I Зона | II Зона | III Зона | IV Зона |
| За продају дуванских производа, готових прехрамбених производа и пружање угоститељских услуга по 1м2 дневно | 55 | 44 | 35 | 15 |
| За продају лутријских тикета и карата, обављање производних делатности и пословних услуга по 1м2 дневно | 44 | 35 | 28 | 13 |
| За продају сувенира, бижутерије и цвећа и вршење занатских услуга по 1м2 дневно | 25 | 20 | 16 | 7 |

3. За коришћење простора испред пословних просторија за постављање башти отвореног или затвореног типа:

|  |  |  |  |  |
| --- | --- | --- | --- | --- |
| За коришћење простора по м2- дневно | I Зона | II Зона | III Зона | IV Зона |
| Баште отвореног типа | 33 | 30 | 20 | 10 |
| Баште затвореног типа | 44 | 39 | 26 | 15 |

4. За коришћење јавне површине за остале објекте који нису дефинисани у тачкама 1., 2. и 3. овог Тарифног броја за сваки започети квадратни метар плаћа се накнада у износу од 15 динара.

Напомена:

1) Накнаду за коришћење простора на јавним површинама или испред пословних просторија у пословне сврхе, осим ради продаје штампе, књига и других публикација, производа старих и уметничких заната и домаће радиности решењем утврђује и наплаћује Одељење за буџет и финансије - Одсек локалне пореске администрације који је надлежан за утврђивање, наплату и контролу изворних прихода локалне самоуправе по добијању одобрења од стране Одељења за урбанизам имовинско правне послове и комунално стамбене делатности, и заштиту животне средине. Одобрење обавезно садржи, поред врсте, локације и трајања заузећа, и следеће податке:

- за правна лица: назив обвезника, адресу седишта, порески индетификациони број(ПИБ), матични број и текући рачун;

- за предузетнике: назив радње, име и презиме предузетника, адресу седишта, порески индетификациони број(ПИБ), матични број и текући рачун;

- за физичка лица: име и презиме обвезника, адресу пребивалишта, јединствени матични број грађана(ЈМБГ) и текући рачун.

2) Ако се поред штампе, књига и других публикација, производа старих и уметничких заната и домаће радиности продаје и нека друга роба, онда се такса плаћа у целокупно прописаном износу из овог тарифног броја.

3) Накнада по овом тарифном броју умањује се:

- за обвезнике који плате унапред за период од 6 месеци за 15% и

- за обвезнике који плате унапред за период од 12 месеци за 25%

4) За коришћење тротоара или другог јавног простора у пословне сврхе из Тарифног броја 1. Градско веће може расписати конкурс за одређивање корисника. Конкурсом се дефинишу локације и број места по локацији, а период коришћења од 01.априла до 30.септембра или током целе године.

**Тарифни број 2.**

1. Накнада за коришћење јавне површине за оглашавање за сопствене потребе и за потребе других лица, одређује се у дневном износу сразмерно времену коришћења за сваки цео и започети м2 простора који се користи и то:

1. За оглашавање на посебним објектима за оглашавање који се постављају на јавним површинама путем јавног конкурса, накнада се утврђује:

|  |  |
| --- | --- |
| З О Н А | По 1м2 дневно |
| I зона | 50 |
| II зона | 40 |
| III зона | 30 |
| IV зона | 30 |

2) За средства за оглашавање који се постављају на стубовима јавне расвете, нисконапонске и контактне мреже такса се утврђује по зонама по површини дневно по м2 и то:

|  |  |
| --- | --- |
| З О Н А | По 1м2 дневно |
| I зона | 13 |
| II зона | 11 |
| III зона | 10 |
| IV зона | 8 |

2. За коришћење површина и објекта за оглашавање за сопствене потребе и потребе других лица којим се врши непосредни утицај на расположивост, квалитет или неку другу особину јавне површине, за сваки цео и започети м2 простора који се коористи, утврђује се накнада дневно сразмерно времену коришћења, и то:

1. За коришћење рекламних паноа, односно средстава за оглашавање који се постављају на зграде, привремене монтажне објекте, ограде, ограде градилишта, заштитне прекриваче грађевинских скела, транспаренте између стубова и за оглашавање на посебним објектима који се постављају на другим површинама накнада се утврђује по зонама, по површини, дневно по м2 и то:

|  |  |
| --- | --- |
| З О Н А | По 1м2 дневно |
| I зона | 20 |
| II зона | 15 |
| III зона | 12 |
| IV зона | 10 |

1. За рекламне заставе накнада се утврђује по зонама, по површини, дневно по м2 и

|  |  |
| --- | --- |
| З О Н А | По 1м2 дневно |
| I зона | 12 |
| II зона | 11 |
| III зона | 10 |
| IV зона | 10 |

1. За плакате такса се утврђује по зонама, по површини, дневно по м2 и то:

|  |  |
| --- | --- |
| З О Н А | По 1м2 дневно |
| I зона | 30 |
| II зона | 20 |
| III зона | 10 |
| IV зона | 10 |

3. Накнада по овом тарифном броју умањује се:

- за 40% од прописаног износа накнаде по м2 дневно, за део површине, односно за део објекта за оглашавање, преко 12 м2 до 100м2.

- за 50% од прописаног износа накнаде по м2 дневно, за део површине, односно за део објекта за оглашавање, преко 100м2.

Напомена:

1) Накнада за површине, односно објекте за оглашавање преко 100 м2 плаћа се тако што се за првих 12 м2 плаћа износ накнаде прописан овим тарифним бројем, за део површине преко 12 м2 до 100 м2 накнада се плаћа 60% од прописаног износа овим тарифним бројем, а за део површине преко 100 м2 накнада се плаћа 50% од прописаног износа овим тарифним бројем.

2) Накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, утврђује се у годишњем износу, сразмерно времену коришћења и површини средства за оглашавање.

3) Накнаду за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе,решењем утврђује и наплаћује Одељење надлежно за утврђивање, наплату и контролу изворних прихода локалне самоуправе по добијању одобрења од надлежне Градске службе. Одобрење обавезно садржи, поред локације и трајања коришћења, и следеће податке:

-за правна лица: назив обвезника, адресу седишта, порески индетификациони број(ПИБ), матични број и текући рачун;

-за предузетнике: назив радње, име и презиме предузетника, адресу седишта, порески индетификациони број(ПИБ), матични број и текући рачун.

-за физичка лица: име и презиме обвезника, адресу пребивалишта, јединствени матичниброј грађана (ЈМБГ) итекући рачун.

4) За коришћење јавне површине за оглашавање за сопствене потребе и за потребе других лица из Тарифног броја 2. Градско веће може расписати конкурс за одређивање корисника. Конкурсом се дефинишу локације и број места по локацији, а период коришћења од 01.априла до 30.септембра или током целе године.

**Тарифн**и **бро**ј **3.**

Накнада за коришћење јавне површине по основу заузећа грађевинским материјалом и за извођење грађевинских радова и изградњу утврђује се по м2 дневно.

|  |  |
| --- | --- |
| За коришћење простора | По м2 - дневно |
| За извођење грађевинских радова и изградњу | 35 |
| За раскопавање саобраћајница где се одвија градски и приградски превоз | 180 |
| За раскопавање тротоара (бетон, бехатон плоча или асвалт) | 180 |
| За раскопавање остале и неуређене јавне површине | 100 |

Напомена:

1) Накнаду из овог тарифног броја решењем утврђује и наплаћује Одељење надлежно за утврђивање, наплату и контролу изворних прихода локалне самоуправе, по добијању одобрења од стране организационе јединице Градске управе надлежне за урбанизам и имовинско-правне послове односно надлежног управљача пута за саобраћајнице. Одобрење обавезно садржи, поред локације и трајања заузећа, и следеће податке:

-за правна лица: назив обвезника, адресу седишта, порески индетификациони број(ПИБ), матични број и текући рачун;

-за предузетнике: назив радње, име и презиме предузетника, адресу седишта, порески индетификациони број(ПИБ), матични број и текући рачун;

-за физичка лица: име и презиме обвезника, адресу пребивалишта, јединствени матичниброј грађана (ЈМБГ) и текући рачун.

2) Накнада за заузеће јавне површине грађевинским материјалом и за извођење грађевинских радова увeћaвa сe зa 100% ако инвеститор продужи дозвољени рок за заузимање јавне површине. Пoд прoдужeњeм рока пoдрaзумeвa сe прeкoрaчeњe рoкa зaвршeткa изгрaдњe eвидeнтирaнoг у писмeнoj изjaви инвeститoрa o пoчeтку грaђeњa oднoснo извoђeњa рaдoвa и рoку зaвршeткa грaђeњa, oднoснo извoђeњa рaдoвa прeмa зaкoну o плaнирaњу и изгрaдњи.